דנה בלנקשטיין כהן

דנה בלנקשטיין כהן, בית הספר סם שפיגל תלפיות, נובמבר 2020. צילום אייל נבו
דנה בלנקשטיין-כהן (נולדה ב-3 במרץ 1981) היא מנכל"ית בית הספר סם שפיגל לקולנוע ולטלוויזיה, במאית קולנוע ויזמית תרבות ישראלית.

== ביוגרפיה ==
נולדה בשנת 1981 בכפר איינזידל שבשווייץ לבמאית התיאטרון דדי ברון ולרופא אלכסנדר בלנקשטיין. לה שלוש אחיות.

בשנת 1983 חזרה משפחתה לישראל והיא גדלה בתל אביב-יפו. בוגרת תיכון אלון ברמת השרון במגמת קולנוע.

שירתה בצה"ל כמש"קית חינוך וכקצינת חינוך.

== פעילות מקצועית ויזמות ==
בשנת 2003 הייתה עוזרת אישית של הבמאי שבי גביזון בסרטו "האסונות של נינה", ובעקבות זאת בחרה בלימודי קולנוע. ביימה וצילמה את סרט המייקינג אוף על סרטו של גביזון "אבידות ומציאות". 

בשנת 2008 סיימה בהצטיינות יתרה את לימודיה בבית הספר סם שפיגל לקולנוע ולטלוויזיה. במסגרת לימודיה ביימה שני סרטים קצרים — "קמפינג", שהשתתף בפסטיבל ברלין 2007, וסרט הגמר "כאבי גדילה". 

הייתה עוזרת במאי של רנן שור בסרטו הבודדים, וב- 2012 ביימה את המיני-סדרה "תל אביביות".

לאחר לימודיה שימשה כמורה לקולנוע בתיכון אלון רמת השרון, כחונכת הפקה בבית הספר סם שפיגל לקולנוע ולטלוויזיה, וכעורכת תסריט בחברת ההפקות אפיקים מאוחדים.

יסדה וניהלה את מחלקת קולנוע וטלוויזיה בחברה הכלכלית לפיתוח כפר סבא. המחלקה בראשותה עסקה בין היתר בעידוד וקידום הפקות שצולמו בעיר כפר סבא, בהקמת מיזמי תרבות וכן בפעילות בתחום החינוך והקהילה.

שימשה מנכ"לית האקדמיה הישראלית לקולנוע וטלוויזיה מאז 2016 ועד סוף 2019, וחברה בוועדת הבחירה לפרס אופיר של האקדמיה הישראלית לקולנוע וטלוויזיה.

הינה ממקימי עמותת "אחות גדולה", <ref>העמותה הוקמה במטרה לקדם שוויון הזדמנויות ולעודד יצירה ישראלית מקורית בקרב נשים בתעשיית הקולנוע והטלוויזיה הישראלית. בשמה הקודם- WIFT ISRAEL נשים בקולנוע וטלוויזיה. </ref> וכיום חברה בהאקדמיה הישראלית לקולנוע וטלוויזיה, ובאקדמיה האירופית לקולנוע.

== פעילותה בביה"ס סם שפיגל ==
באוגוסט 2019 נבחרה למנהלת בית הספר סם שפיגל לקולנוע ולטלוויזיה במקומו של רנן שור, מייסד בית הספר ומי שעמד בראשו במשך 30 שנה, ונכנסה לתפקידה באוקטובר 2019.

במסגרת תפקידה בסם שפיגל יזמה למידה מרחוק בתקופת מגפת הקורונה, ואת מיזם "סיפורים מהבידוד", תחרות סיפורים קצרים שהזוכים בה קיבלו מענק פיתוח כדי להפוך את הסיפור לתסריט. 

בשנת 2022 פיקחה על המעבר של בית הספר לקמפוס במרכז העיר ירושלים, קמפוס האומנויות החדש ירושלים. 

בשנה זו יזמה מכינה ליוצרים ומועמדים ללימודי קולנוע ממזרח ירושלים, וכן עמדה בראש ההשקה של חממת הסדרות בשיתוף נטפליקס, סרטי פרמאונט ו-Scripted Israel. חממת הסדרות נוספה לחממה הבינלאומית לקולנוע ירושלים של בית הספר סם שפיגל לקולנוע ולטלוויזיה. 

== לקריאה נוספת ==

* [https://jerusalem.mynet.co.il/local_news/article/hjjkrlyv3 חשיפה: אחרי 30 שנה - בית קולנוע חדש ייפתח במרכז העיר], mynet ירושלים, קותי פונדמינסקי, 14.05.23
* 

* רן פוני, [https://www.israelhayom.co.il/magazine/hashavua/article/2301825 "נטפליקס הרגה את הקולנוע? נבואות הזעם מוקדמות מדי", מדור הכיסא הכחול עם דנה בלנקשטיין־כהן, מנהלת בית הספר סם שפיגל לקולנוע ולטלוויזיה], באתר ישראל היום, 17 ביוני 2021

* 

* איתי שטרן, [https://www.haaretz.co.il/gallery/cinema/2019-08-13/ty-article/.premium/0000017f-dedb-d3ff-a7ff-fffb5d3d0000 דנה בלנקשטיין כהן היא היורשת של רנן שור בניהול "סם שפיגל"], באתר הארץ, 13 באוגוסט 2019

* [https://www.ynet.co.il/articles/0,7340,L-5568533,00.html מהפך: מנהלת חדשה לסם שפיגל במקום רנן שור], אינה טוקר, ynet אתר ,13 באוגוסט 2019

* 

== קישורים חיצוניים ==

*

* [http://www.jsfs.co.il/graduates/graduate.aspx?gId=103 דנה בלנקשטיין כהן], באתר של בית הספר סם שפיגל

==הערות שוליים==

קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרי בית הספר סם שפיגל לקולנוע ולטלוויזיה
קטגוריה:סגל בית הספר סם שפיגל לקולנוע ולטלוויזיה
קטגוריה:יזמות ישראליות
קטגוריה:יזמים ישראלים
קטגוריה:מנכ"ליות ישראליות
קטגוריה:מנכ"לים ישראלים
קטגוריה:במאיות ישראליות
קטגוריה:במאים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:בוגרות תיכון אלון (רמת השרון)
קטגוריה:בוגרי תיכון אלון (רמת השרון)
קטגוריה:עולות בשנות ה-1980
קטגוריה:עולים בשנות ה-1980
קטגוריה:ישראליות ילידות שווייץ
קטגוריה:ישראלים ילידי שווייץ
קטגוריה:ישראליות שנולדו ב-1981
קטגוריה:ישראלים שנולדו ב-1981